Hiihdon Suomen-mestaruuskilpailut 1959

Hiihdon Suomen-mestaruuskilpailut järjestettiin vuonna 1959 Kajaanissa Kettukallion alueella 19.–22. helmikuuta muuttuneella ohjelmalla. Miehet kilpailivat jälleen kolmella henkilökohtaisella matkalla, kun ohjelmaan lisättiin 30 kilometrin hiihto. Naiset puolestaan hiihtivät ensimmäistä kertaa sekä viiden että 10 kilometrin kilpailut.Eljanko & Kirjavainen, 1969, s. 259 SM-hiihdot olivat näiden laajennusten myötä ensimmäisen kerran nelipäiväiset eli torstaista sunnuntaihin. Kilpailuista puuttuivat Squaw Valleyn olympialaisten esikisoihin matkustaneet Veikko Hakulinen, Kalevi Hämäläinen ja Niilo Väisänen. 

Tulokset
Miehet
15 kilometriä
 Sija Kilpailija Seura Aika1 Toimi Alatalo Mikkelin Hiihtäjät 53.492 Kalevi Oikarainen Otanmäen Teräs 54.163 Arto Tiainen Kuopion Poliisi-Urheilijat 54.394 Veikko Räsänen Sonkajärven Pahka 54.435 Väinö Huhtala Jämsänkosken Ilves 55.066 Kauko Halttunen Kuopion Poliisi-Urheilijat 55.12
Miesten 15 km hiihdettiin Kajaanissa 20. helmikuuta 1959 kisojen toisena kisapäivänä. Lämpötila kisan alkaessa oli +4 astetta. Matkaan lähti 144 hiihtäjää, ja maaliin tuli 130 hiihtäjää.  Paikalla oli alkaessa 4 500 katsojaa. Kisassa otti puolimatkassa johdon Mikkelin Toimi Alatalo ennen Otanmäen Kalevi Oikaraista ja Sonkajärven Veikko Räsästä. Maaliin tultaessa Alatalo säilytti ykkössijansa uusien näin kolme vuotta aiemmin saavuttamansa Suomen mestaruuden. Seuraavina oli Oikarainen ja SM-pronssille noussut Kuopion Arto Tiainen. Samana päivänä vähän myöhemmin hiihdettiin samalla radalla ikämiesten SM-kisa, jolla mestaruuden vei Anttolan Eero Kolehmainen, joka ajallaan olisi yleisessä sarjassa sijoittunut toiseksi. Kolehmaiselle Suomen mestaruus oli uran ensimmäinen, vaikkakin ikämiessarjassa.

30 kilometriä
 Sija Kilpailija Seura Aika1 Arvo Viitanen Myllykosken Kilpa-Veikot 1.53.092 Sauli Lähteenmaa Kuortaneen Kunto 1.55.033 Pertti Korhonen Joensuun Kataja 1.56.004 Väinö Karkia Lappeenrannan Hiihtäjät 1.57.155 Pentti Pelkonen Simpeleen Urheilijat 1.57.536 Veini Kontinen Kuopion Poliisi-Urheilijat 1.58.52
Miesten 30 km hiihdettiin Kajaanissa 19. helmikuuta 1959 kisojen ensimmäisenä kisapäivänä. Lämpötila kisan alkaessa oli +2 astetta eli haastava voitelukeli. Ilmoittautuneita miehiä oli 72, mutta matkaan lähti vain 39 hiihtäjää. Paikalla oli kisan alkaessa 4 000 katsojaa. Kisan ensimmäisen 9 km:n lenkin jälkeen keskeyttäneitä oli jo 12 hiihtäjää; joukossa kisojen ennakkosuosikki Arto Tiainen. Keskeyttäneiden kokonaismäärä oli 21 eli maaliin tuli vain 22 hiihtäjää. Ensimmäisen 9 km:n jälkeen kisaa johti Joensuun Pertti Korhonen, josta seitsemän sekuntia oli jäänyt Myllykosken Arvo Viitanen ja kolmantena yhdeksän sekuntia johtavasta jääneenä Kuortaneen Sauli Lähteenmaa. Puolimatkassa kärkeen oli noussut Viitanen lähes minuutin erolla ennen Lähteenmaata. Kolmantena oli Sonkajärven Pahkan Eljas Koistinen, joka kuitenkin pysähtyi puolimatkassa voitelemaan suksensa. Matkan jälkipuoliskolla 24 km:n kohdalla kärki oli lopputulosten mukainen eli Viitanen, Lähteenmaa ja Korhonen. Lopussa suurimman nousun teki Kuopion Veini Kontinen, joka oli puolimatkassa vielä 16. nousten lopputuloksissa 6:ksi.

50 kilometriä
 Sija Kilpailija Seura Aika1 Eero Kolehmainen Anttolan Urheilijat 3.04.282 Arvo Viitanen Myllykosken Kilpa-Veikot 3.04.523 Veikko Räsänen Sonkajärven Pahka 3.07.124 Reino Söyring Anjalan Liitto 3.07.465 Pentti Pelkonen Simpeleen Urheilijat 3.07.576 Heikki Lehtonen Jämsänkosken Ilves 3.08.10
Miesten 50 km hiihdettiin Kajaanissa neljäntenä eli viimeisenä kisapävänä 22. helmikuuta 1959. Lämpötila kisan alkaessa varhain aamulla oli +2 astetta eli haastava voitelukeli. Ilmoittautuneita miehiä oli 83, mutta matkaan lähti 50 hiihtäjää. Kisan aikana keskeyttäneitä oli 17 eli maaliin saapui kaikkiaan 33 hiihtäjää. Paikalla oli varhaisaamussa kisan alkaessa 3 000 katsojaa; kaikkiaan katsojia paikalle saapui kisan kestäessä 10 000. Ensimmäisella 11 km väliaika-asemalla johdon oli ottanut hieman yllättäen ikämiessarjaan siirtynyt, mutta nyt yleisen sarjan mestaruutta hakeva Anttolan Eero Kolehmainen. Hänen jäljessään puolen minuutin sisällä olivat Myllykosken Arvo Viitanen, Savonlinnan Hiihtoseuran Auvo Simonen, Sonkajärven Veikko Räsänen, Miehikkälän Vilkkaan Paavo Vainio ja Simpeleen Pentti Pelkonen. Puolimatkassa Kolehmainen oli ottanut yli minuutin johdon ennen Räsästä, Simosta ja Viitasta. Tilanne säilyi kärjen osalta samana aina 40 km:iin, jolloin Simonen uupui ja keskeytti. Sen jälkeen Viitanen kiristi vauhtia ja saavutti Kolehmaista niin, että lopussa Viitanen oli jäljessä Kolehmaista alle puoli minuuttia. Asemiaan loppuvaiheessa eniten nostivat Enon Kisa-Poikien Kalevi Ikonen ja Joensuun Katajan Pertti Korhonen, jotka nousivat matkan toisella puoliskolla sijoille 7. ja 8. Eero Kolehmaiselle mestaruus oli uran ensimmäinen yleisessä sarjassa.

3 × 10 kilometriä, viesti
 Sija Joukkue Kilpailijat Aika1 Otanmäen Teräs  Tauno Kauppinen  Matti Lankinen  Kalevi Oikarainen 1.47.072 Kuopion Poliisi-Urheilijat  Veini KontinenKauko HalttunenArto Tiainen 1.47.083 Lappeenrannan Hiihtäjät  Erkki SuomalainenVäinö PursiainenVäinö Karkia 1.47.34
Miesten viesti käytiin lauantaina 21. helmikuuta 29 joukkueen voimin. Pakkasta oli -4 astetta. Katsojia oli 6 000. Katsomossa oli myös Tasavallan presidentti Urho Kekkonen. Kisan ensimmäisellä osuudella kärjessä tuli vaihtoon kaksikko Unto Sorjonen Lautealan Ns. Urheilijoista ja Erkki Suomalainen Lappeenrannan Hiihtäjistä. Seuraavat hiihtäjät olivat jääneet kaksikosta 45 sekuntia kärjessä Iisalmen Visan Leo Lappalainen.Tässä vaiheessa tuleva mestari Otanmäki ja Tauno Kauppinen oli 5:nä. Toisella osuudella Lappeenrannan Väinö Pursiainen piti edelleen johtoa ennen Lautealan Eemil Kettusta, joista Otanmäen Matti Lankinen oli 37 sekuntia jäljessä ja Lankisesta Kuopion Kauko Halttunen 26 sekuntia jäljessä. Ankkuriosuudella Kuopion Arto Tiainen nousi johtoon noin kolme kilometriä ennen maalia perässään Otanmäen Oikarainen ja Lautealan Heimo Himanen. Loppuratkaisussa Otanmäen Teräksen Kalevi Oikarainen ohitti Kuopion Tiaisen voittaen neljällä sekunnilla. Lappeenrannan Karkia ohitti vielä lopussa Lautealan Himasen ottaen näin Lappeenrannan Hiihtäjille SM-pronssia. Viidenneksi kisassa tuli Iisalmen Visa ja kuudenneksi Tampereen Poliisi-Urheilijat. 

Naiset
5 kilometriä
 Sija Kilpailija Seura Aika1 Eva Hög Gamlakarleby IF 20.062 Siiri Rantanen Lahden Hiihtoseura 20.283 Pirkko Korkee Valkeakosken Haka 20.284 Toini Pöysti Noormarkun Nopsa 20.325 Eeva Ruoppa Miehikkälän Vilkas 20.426 Irmeli Nieminen Sysmän Sisu 20.48
Naisten 5 km hiihdettiin Kajaanissa 20. helmikuuta 1959 toisena kilpailupäivänä. Laji oli ensimmäistä kertaa SM-kisojen ohjelmassa. Kokkolan Eva Hög otti johdon 2 km:n väliajoissa ennen Lahden Siiri Rantasta, Valkeakosken Pirkko Korkee ja Miehikkälän Eeva Ruoppaa. Maaliin tultaessa Hög oli säilyttänyt johtonsa voittaen Rantasen 22 sekunnilla. Rantanen hiihti parinaan Pirkko Korkee voittaen Korkeen suksen mitalla.

10 kilometriä
 Sija Kilpailija Seura Aika1 Eva Hög Gamlakarleby IF 39.462 Siiri Rantanen Lahden Hiihtoseura 40.523 Irmeli Nieminen Sysmän Sisu 41.034 Toini Pöysti Noormarkun Nopsa 41.065 Eeva Ruoppa Miehikkälän Vilkas 41.196 Pirkko Korkee Valkeakosken Haka 41.32
Naisten 10 km hiihdettiin Kajaanissa 22. helmikuuta 1959 viimeisenä eli neljäntenä kilpailupäivänä. Kisassa hiihti kaikkiaan 23 naista. Kisan kärkikuusikko oli sama kuin 5 km:llä. Kokkolan Eva Hög otti toisen voittonsa ja Lahden Siiri Rantanen toisen SM-hopean. SM-pronssille nousi 5 km:n kuutonen Sysmän Irmeli Nieminen.

3 × 5 kilometriä, viesti
 Sija Joukkue Kilpailijat Aika1 Lahden Hiihtoseura I  Meeri Hussa  Eila Lappi  Siiri Rantanen 1.07.512 Jämsänkosken Ilves  Helvi KantalaKaisa OlkkonenMaija Olkkonen 1.08.163 Lappeenrannan Hiihtäjät  Kyllikki LaukkanenSinikka SipiläinenRaili Hiltunen 1.08.29
Naisten viesti käytiin lauantaina 21. helmikuuta kuuden joukkueen voimin Kisaa oli katsomassa myös Tasavallan presidentti Urho Kekkonen. Ensimmäiseen vaihtoon tulivat kärjessä Lahden Meeri Hussa ja Lappeenrannan Kyllikki Laukkanen. Toisella osuudella järjestys säilyi samana Lahden Eila Lapin tullessa vaihtoon 15 sekunnin johdossa ennen Lappeenrannan Sinikka Sipiläistä. Lahden ankkuri Siiri Rantanen lisäsi johtoa vielä 10 sekuntia tuoden seuransa mestaruuteen ennen toiseksi noussutta Jämsänkosken Ilvestä. Lappeenrannan ottaessa SM-pronssia jäljessään Lahden Hiihtoseuran II-joukkue, Sotkamon Jymy ja Kuhmon Kiva. 

Mäkihyppy
 Sija Kilpailija Seura Pisteet Hyppyjen pituudet1 Juhani Kärkinen Lahden Hiihtoseura 228,4  53,5 - 56,52 Pekka Yli-Niemi Ounasvaaran Hiihtoseura 226,1  52,5 - 58,53 Veikko Kankkonen Lahden Hiihtoseura 217,4  51,5 - 56,04 Mauno Valkama Lahden Hiihtoseura 213,1  50,5 - 58,05 Antero Immonen Lahden Hiihtoseura 212,5  52,0 - 56,06 Veikko Heinonen Lahden Hiihtoseura 208,7  48,0 - 56,0
Mäkihyppykisa suoritettiin sunnuntaina 22. helmikuuta Kajaanin 50 metrin mäessä. Paikalla oli 15 000 katselijaa. Ensimmäisellä kierroksella johdon otti Lahden maailmanmestari Juhani Kärkinen kierroksen pisimmällä hypyllä. Seuraavina olivat Helsingin Toverien Viljo Huuskola, Lahden Valkama ja Kankkonen sekä Ounasvaaran Yli-Niemi. Toisella kierroksella lähtölavaa nostettiin, ja hyppyjen pituudet paranivat 5-10 m / hyppääjä. Päivän pisimmän hypyn hyppäsi Yli-Niemi, mutta Lahden Kärkinen vahvisti mestaruuden hyvällä toisella hypyllä. Lahden Kankkonen nousi kisassa kolmanneksi ennen sijoituksiaan parantaneita lahtelaisia Valkamaa, Immosta ja Heinosta. Ensimmäisen kierroksen kakkonen Helsingin Huuskola epäonnistui toisella ja putosi sijalle 9. Toisella kierroksella loukkaantumisesta toipunut olympiavoittaja Ounasvaaran Antti Hyvärinen nousi lopputuloksissa sijalle 8.

Yhdistetty
 Sija Kilpailija Seura Pisteet  Hiihto ja mäenlasku 1 Heikki Kainulainen Kiteen Urheilijat 434,848  235,548 + 198,3 2 Martti Maatela Ounasvaaran Hiihtoseura 431,416  208,516 + 222,9 3 Jukka Meriläinen Kainuun Hiihtoseura 429,903  232,903 + 197,0 4 Pekka Ristola Sotkamon Jymy 427,006  219,906 + 207,2 5 Erkki Luiro Ounasvaaran Hiihtoseura 420,703  198,903 + 221,8 6 Paavo Korhonen Joutsenon Kullervo 419,200  240,0 + 179,2
Yhdistetyn kisa aloitettiin perjantaina 20. helmikuuta 15 km:n hiihto-osuudella, jossa kärki oli Joutsenon Paavo Korhonen, Kiteen Heikki Kainulainen, Lahden Hiihtoseuran Esko Jussila, Kainuun Jukka Meriläinen ja Padasjoen Yrityksen Raimo Suppula. Seuraavana päivänä 21. helmikuuta mäessä Kiteen Kainulainen suoriutui hyvin ja nousi Suomen mestariksi. Ounasvaaran Maatela kiri Kainulaisen etumatkaa kiinni nousten hiihdon 18. sijalta SM-hopealle, mutta eroa jäi vielä 2,5 pistettä. Seuraavina olivat kainuulaiset miehet Meriläinen ja Ristola. Merkittävän nousun mäessä teki Ounasvaaran Erkki Luiro, joka nousi hiihdon 23. sijalta viidenneksi. Hiihto-osuuden jälkeen kärjessä ollut Korhonen putosi mäen jälkeen kuudenneksi. Suppulan hiihto-osuuden 5. sija vaihtui sijaksi 11, Jussilan 3. sija vaihtui sijaksi 13.


 Lähteet 




 Viitteet 

Luokka: Hiihdon Suomen-mestaruuskilpailut
Luokka: Vuoden 1959 urheilu
Luokka:Kajaanin urheilutapahtumat